P R E D B E Ž N Á  I N F O R M Á C I A
(podľa § 9 zákona č. 400/2015 Z. z. o tvorbe právnych predpisov 
a o Zbierke zákonov Slovenskej republiky a o zmene a doplnení niektorých zákonov)



1. Pripravovaný právny predpis:
Návrh opatrenia Národnej banky Slovenska z ... 2026 č. .../2026, ktorým sa mení a dopĺňa opatrenie Národnej banky Slovenska z 25. mája 2021 č. 5/2021 o poplatkoch za úkony Národnej banky Slovenska v znení opatrenia z 3. decembra 2024 č. 8/2024.

2. Základné ciele a tézy právnej úpravy:
Cieľom návrhu opatrenia je aktualizácia prílohy k opatreniu Národnej banky Slovenska z 25. mája 2021 č. 5/2021 o poplatkoch za úkony Národnej banky Slovenska v znení opatrenia z 3. decembra 2024 č. 8/2024 (ďalej len „opatrenie č. 5/2021“), a to najmä v záujme zosúladenia jej obsahu s príslušnou legislatívou Európskej únie a právnymi predpismi Slovenskej republiky, ako aj na účely reagovania na skutočnosti identifikované v praxi. V tejto súvislosti návrh predpokladá novelizáciu častí prílohy k opatreniu upravujúcich poplatky za úkony Národnej banky Slovenska v sektoroch bankovníctva, kapitálového trhu, poisťovníctva, dôchodkového sporenia, finančného sprostredkovania a finančného poradenstva, poskytovania spotrebiteľských úverov a iných úverov a pôžičiek spotrebiteľom a v oblasti platobných služieb.

3. Zhodnotenie súčasného stavu:
Návrh opatrenia vychádza z opatrenia č. 5/2021. Aktualizácia prílohy k spomínanému opatreniu, stanovujúcej poplatky za úkony Národnej banky Slovenska pri dohľade v jednotlivých sektoroch finančného trhu, sa navrhuje predovšetkým v kontexte potreby reflektovania skutočností vyplývajúcich z príslušnej legislatívy Európskej únie (najmä nariadenia (EÚ) č. 575/2013 v platnom znení, nariadenia (EÚ) 2017/1129 v platnom znení a nariadenia (EÚ) 2019/2033 v platnom znení), ako aj z viacerých právnych predpisov Slovenskej republiky (najmä zákona č. 492/2009 Z. z. v znení neskorších predpisov, zákona č. 483/2001 Z. z. v znení neskorších predpisov, zákona č. 566/2001 Z. z. v znení neskorších predpisov, zákona č. 39/2015 Z. z. v znení neskorších predpisov, zákona č. 186/2009 Z. z. v znení neskorších predpisov, zákona č. 312/2025 Z. z., zákona č. 43/2004 Z. z. v znení neskorších predpisov, zákona č. 650/2004 Z. z. v znení neskorších predpisov a zákona č. 203/2011 Z. z. v znení neskorších predpisov).

4. Spôsob zapojenia verejnosti do prípravy právneho predpisu:
Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2. Lehota na vyjadrenie je do 21. augusta 2026.

Kontaktné údaje:
Národná banka Slovenska 
Úsek dohľadu a ochrany finančného spotrebiteľa
Odbor dohľadu nad poisťovníctvom a dôchodkovým sporením
Imricha Karvaša 1
813 25 Bratislava
email: oznamopk@nbs.sk

5. Predpokladaný termín začatia pripomienkového konania:
september 2026
